Apple ने बुधवार देर रात अपनी आईफोन सीरीज़ के लेटेस्ट स्मार्टफोन लॉन्च किए। कंपनी ने इस साल भी 2017 की तरह तीन नए iPhone लॉन्च किए। हम बात कर रहे हैं iPhone XS, iPhone XS Max और iPhone XR की। आईफोन Xएस बीते साल के आईफोन X का अपग्रेड है। वहीं, 6.5 इंच के ओलेड पैनल वाला आईफोन Xएस मैक्स हैंडसेट आईफोन XS का बड़ा वेरिएंट है। इन तीनों हैंडसेट को ऐप्पल के लॉन्च इवेंट में ऐप्पल पार्क के स्टीव जॉब्स थिएटर में लॉन्च किया गया। इसके साथ कंपनी ने ऐप्पल के चौथे जेनरेशन ऐप्पल वॉच से भी पर्दा उठाया।